கேள்வி: கைலாசநாதர் கோயில், நெடுங்குடி குறித்து விரிவாக சொல்லுங்கள்.
பதில்: நெடுங்குடி கைலாசநாதர் திருக்கோயில், இந்தியா தமிழ்நாடு புதுக்கோட்டை மாவட்டத்தில் நெடுங்குடி ஊராட்சியின் கைலாசபுரம் என்னும் ஊரில் அமைந்துள்ள ஒரு சிவன் கோயிலாகும்.[http://www.valaitamil.com/shiva-temple-arulmigu-lailaasanaathar-thirukoyil-t471.html அருள்மிகு கைலாசநாதர் திருக்கோயில் நெடுங்குடி, வலைத்தமிழ்]
கேள்வி: கைலாசநாதர் கோயில், நெடுங்குடி - அமைவிடம் பற்றி விளக்கவும்.
பதில்: காரைக்குடி இருந்து அறந்தாங்கி செல்லும் சாலையில் கீழாநிலைக்கோட்டையிலிருந்து மேற்கில் 1 கி.மீ. தொலைவில் இக்கோயில் உள்ளது.புதுக்கோட்டைக் கோயில்கள், புதுக்கோட்டை மாவட்டத் திருக்கோயில்கள் பயணியர் கையேடு, இந்து சமய அறநிலைய ஆட்சித்துறை, 2003 கடல் மட்டத்திலிருந்து சுமார் 112 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 10°10'51.6"N, 78°50'19.5"E (அதாவது, 10.180985°N, 78.838755°E) ஆகும்.
கேள்வி: கைலாசநாதர் கோயில், நெடுங்குடி - புராணம் பற்றி விளக்கவும்.
பதில்: புராண காலத்தில் நெடுங்குடியில் வில்வ மரங்கள் நிறைந்த மண்மலை குன்றுகள் இருந்தது. இங்கு வந்த பெருஞ்சீவி, சிரஞ்சீவி என்னும் சகோதரர்கள் சிவபெருமானை வழிபட விரும்பினர். அண்ணன் பெருஞ்சீவி தன் தம்பி சிரஞ்சீவியிடம் வழிபாட்டிற்காக காசியிலிருந்து புனித லிங்கம் எடுத்து வர கூறினார். அண்ணன் உத்தரவை ஏற்று தம்பி வாரணாசி சென்றார். பூஜைக்கு உரிய நேரத்தில் அவர் வராததால், அண்ணன் தானாகவே ஒரு சிவலிங்கத்தைச் செய்து சிவ வழிபாடு செய்தார். தாமதமாக வந்த தம்பி சிரஞ்சீவி தான் கொண்டுவந்த சிவலிங்கத்தை வைத்து மீண்டும் பூசை செய்ய சொன்னபோது அண்ணன் மறுக்கவே, ஆத்திரமடைந்த தம்பி திருமால் தியானித்து தவமிருந்தார். அசுர சகோதரர்களுக்கு அருள் புரிய விரும்பிய திருமால் அவர்களிடம் ஒற்றுமையாக இருந்து வழிபடும்படியும், அவர்கள் பூசை செய்யும் இத்தலம் புகழோடு திகழும் என்றும் கூறினார்.[https://temple.dinamalar.com/New.php?id=950 அருள்மிகு கைலாசநாதர் திருக்கோயில், தினமலர் கோயில்கள்]
கேள்வி: கைலாசநாதர் கோயில், நெடுங்குடி - விழாக்கள் பற்றி விளக்கவும்.
பதில்: பௌர்ணமி, அமாவாசை மற்றும் மாதப்பிறப்பு நாள்களில் கிரிவலம், பிரதோஷம் நந்தி சிறப்பு அபிஷேகமும் நடத்தப்பெறுகின்றன. இக்கோயிலின் அடிவாரத்தில் கிரிவல வீதியில் ஈசான்ய வடகிழக்கு திசையில் உள்ள பாம்பாறு நதியில் நீராடி மூலவரை வணங்கினால் பிரார்த்தனை நிறைவேறுவதாக பக்தர்கள் நம்புகின்றனர். ஆடிப் பூரம் இறைவிக்கு திருவிழா நடைபெறுகிறது.
கேள்வி: கைலாசநாதர் கோயில், நெடுங்குடி - திறந்திருக்கும் நேரம் என்பது என்ன?
பதில்: காலசந்தி (காலை 8.30 மணி), உச்சிக்காலம் (நடுப்பகல் 12.00 மணி), சாயரட்சை (மாலை 6.00 மணி), அர்த்தசாமம் (இரவு 8.00 மணி) என்ற வகையில் நான்கு கால பூசைகள் இங்கு நடத்தப்பெறுகின்றன.இக்கோயில் காலை 6.00 மணி முதல் 12.00 மணி வரையிலும், மாலை 4.30 முதல் 8.30 வரையிலும் திறந்திருக்கும். வைகாசி விசாகம் 10 நாள்கள், புரட்டாசி மாதத்தில் நவராத்திரி நோன்பு சிறப்பாகக் கொண்டாடப்பெறுகிறது.